Nikolai Reek

Nikolai Reek (jaiotzez Nikolai Bazykov; Tallinn, Estonia, 1890eko urtarrilaren 20a - Ussollag, Perm, Sobietar Batasuna, 1942ko maiatzaren 8a) Estoniako Independentzia Gerran borrokatu zuen estoniar komandantea izan zen. Estoniako Askatasunaren Gurutzearen hiru mailak jaso zituen gutxiengoaren artean dago.

1910ean, Errusiako Inperioaren parte oraindik zen Txuguiev Akademia Militarrean graduatu zen. Lehen Mundu Gerran parte hartu zuen, 1917an Nikolai Akademia Inperial Militarrean graduatu zen. Urte berean estoniar jatorriko unitateen partaide bihurtu zen eta hauen deuseztatzera arte Estatu Nagusiburu izan zen. Jarraian Estoniako Defentsaren Liga antolatu zuen Voro herrian. Estoniako Independentzia Gerran Reekek 5. Erregimendukoko lehen komandantea izan zen Viru Frontean. 1919ko urtarrilean 1. dibisioko Estatu Nagusiburu bihurtu zen eta apirilean 3. dibisioko Estatu Nagusiburu. Reekek paper garrantzitsua izan zuen Baltische Landeswehrraren aurkako gerran. 1919ko irailean koronel maila lortu zuen eta Viruko Fronteko Estatu Nagusiburu izan zen. Gerraren ondoren Reek Estoniako Estatu Nagusiburua, Defentsa ministroa eta 2. dibisioko komandantea izan zen. 1938an Reek teniente jeneral izendatu zuten. 1941ean, sobietarrek Estonia okupatu ondoren, sobietar okupazio-agintariek Reek atxilotu zuten,  Usollag gulagera bidaliz, eta hurrengo urtean exekutatu egin zuten.

Reekek Lāčplēsisen Ordenaren domina jaso zuen, Letoniako maila altueneko domina militarra.

 Erreferentziak 

 Kanpo estekak 

Kategoria:Tallinndarrak
Kategoria:Estoniako militarrak
Kategoria:Errusiar Inperioko Armadako jeneralak
Kategoria:Lehen Mundu Gerrako militarrak
Kategoria:Lehen Mundu Gerrako biografiak